b'\n_START_ARTICLE_\nOceanska skorja\n_START_PARAGRAPH_\nOceanska skorja del Zemljine skorje pod oceani debeline od 5 km do 10 km, ki je sestavljen prete\xc5\xbeno iz bazalta in manj\xc5\xa1e koli\xc4\x8dine drugih mafi\xc4\x8dnih kamnin in je najvi\xc5\xa1ja plast oceanskega dela tektonske plo\xc5\xa1\xc4\x8de. _NEWLINE_Sestavljena je iz zgornje oceanske skorje z blazinasto lavo in kompleksom dajkov in spodnjo oceansko skorjo, ki jo sestavljajo troktolit, gabro in ultramafi\xc4\x8dni komatiti.  Skorja prekriva strjeno in najvi\xc5\xa1jo plast pla\xc5\xa1\xc4\x8da. Skorja in trdna plast pla\xc5\xa1\xc4\x8da skupaj tvorita oceansko litosfero._NEWLINE_Oceanska skorja je predvsem sestavljena iz mafi\xc4\x8dnih kamnin ali sime, ki je bogata z \xc5\xbeelezom in magnezijem. Je tanj\xc5\xa1a od kontinentalne skorje ali siala, obi\xc4\x8dajno manj kot 10 kilometrov debela; vendar je bolj gosta, s povpre\xc4\x8dno gostoto okoli 3,0 grama na kubi\xc4\x8dni centimeter  v primerjavi s kontinentalno skorjo, ki ima gostoto okoli 2,7 grama na kubi\xc4\x8dni centimeter ._NEWLINE_Najvi\xc5\xa1ja skorja je rezultat hlajenja magme, pridobljene iz pla\xc5\xa1\xc4\x8dnega materiala pod plo\xc5\xa1\xc4\x8do. Magma se raz\xc5\xa1iri v del, ki je sestavljen predvsem iz delno strjene kristalne ka\xc5\xa1e, pridobljene iz prej\xc5\xa1njih injiciranj, tvori le\xc4\x8de magme, ki so vir pla\xc5\xa1\xc4\x8dnih dajkov, ki hranijo prekrivajo\xc4\x8do blazinasto lavo . Ker se lava hladi, se v ve\xc4\x8dini primerov z morsko vodo kemi\xc4\x8dno spremeni . Taki izbruhi se pojavljajo predvsem na sredjeoceanskih hrbtih, pa tudi na razpr\xc5\xa1enih vro\xc4\x8dih to\xc4\x8dkah in ob redkih, a mo\xc4\x8dnih dogodkih, znanih kot bazalti izliv. Ve\xc4\x8dina magme kristalizira na globini, v spodnji oceanski skorji. Tam se lahko na novo intrudirana magma preme\xc5\xa1a in reagira z \xc5\xbee obstoje\xc4\x8do kristalno ka\xc5\xa1o in kamnino.\n_START_SECTION_\nGeokemija\n_START_PARAGRAPH_\nNajbolj voluminozne vulkanske kamnine dna oceana so bazalti srednjeoceanskega hrbta, ki izhajajo iz nizko-kalijeve toleiti\xc4\x8dne magme. Te kamnine imajo nizke koncentracije velikih ionskih litofilnih elementov (LILE - (angl.large ion lithophile elements) eno- ali dvovalentne kemi\xc4\x8dne prvine, ki se med frakcijsko kristalizacijo v magmi koncentrirajo v sali\xc4\x8dnih mineralih), lahkih elementov redkih zemelj (LREE), hlapnih elementov in drugih zelo nezdru\xc5\xbeljivih elementov. Obstajajo lahko bazalti, obogateni z nezdru\xc5\xbeljivimi elementi, vendar so redki in povezani z vro\xc4\x8dimi to\xc4\x8dkami sredi oceana, kot je okolica Galapa\xc5\xa1kih otokov, Azorov in Islandije. _NEWLINE_Pred neoproterozoi\xc4\x8dnim obdobjem pred 1000 Ma let, je bila svetovna oceanska skorja bolj mafi\xc4\x8dna kot v sedanjosti. Bolj mafi\xc4\x8dna kot je narava skorje pomeni, da bi lahko spremenjeni deli skorje shranili ve\xc4\x8dje koli\xc4\x8dine vodnih molekul (OH). Na subdukcijskih obmo\xc4\x8djih je bila ta mafi\xc4\x8dna skorja nagnjena k metamorfizmu v zeleni skrilavec, namesto v modrega kot pri navadnih modrih skrilav\xc4\x8devih facijah.\n_START_SECTION_\n\xc5\xbdivljenjski cikel\n_START_PARAGRAPH_\nOceanska skorja najpogosteje ne traja dlje od 200 milijonov let. Nastaja stalno na srednjeoceanskih hrbtih. Ko se plo\xc5\xa1\xc4\x8de razmikajo na teh hrbtih, se magma dvigne v zgornji pla\xc5\xa1\xc4\x8d in skorjo. Ko se odmakne od hrbta, postane litosfera hladnej\xc5\xa1a in gostej\xc5\xa1a, sediment pa se postopoma gradi nad njo. Najmlaj\xc5\xa1a oceanska litosfera je na oceanskih hrbtih in postaja vedno starej\xc5\xa1a. [17]_NEWLINE_Oceanska skorja subducira proti pla\xc5\xa1\xc4\x8du na konvergentnih mejah. Te meje lahko obstajajo med dvema oceanskima plo\xc5\xa1\xc4\x8dama ali med oceansko in kontinentalno plo\xc5\xa1\xc4\x8do. Na meji oceanske in kontinentalne plo\xc5\xa1\xc4\x8de, je oceanska vedno subducirana, ker ima kontinentalna manj\xc5\xa1o gostoto od oceanske. Proces subdukcije je razlog zaradi katerega oceanska skorja ni starej\xc5\xa1a od 200 milijonov let. Teorija ki razlaga te procese je tektonika plo\xc5\xa1\xc4\x8d.'